লাবু রহমান ‘উচ্চারণ’-এ থাকার সময় তার লেখা এবং সুর করা ‘আমি যারে চাইরে সে থাকে মোর এই অন্তরে’ আজম খানের কন্ঠে বেশ জনপ্রিয়তা পায়। লাবু রহমান নিজেও ‘ফিডব্যাক’র হয়ে এই দলেরই বিভিন্ন অ্যালবামে গেয়েছেন ‘সময় হয়েছে তার ফিরে আসবার’,‘ একা কোথাও’সহ আরো বেশ কিছু গান। এছাড়া আলোড়ন সৃষ্টিকারী অ্যালবাম ‘আলোড়ন’সহ আরো বেশ কিছু মিক্সড অ্যালবামেও গান গেয়েছেন তিনি। একজন গীটারিস্ট হিসেবে নিজের অবস্থান নিয়ে আপনি সন্তুষ্ট? জবাবে লুৎফুল আহমেদ ওরফে লাবু রহমান বলেন,‘ আমি একজন গীটারিস্ট হিসেবে ভীষণ সুখী মানুষ। আমি এদেশের এমন কোন শিল্পী নেই যার গানে গীটার বাজাইনি, অবশ্য এই প্রজন্মের শিল্পী ছাড়া। একজন গীটারিস্ট হিসেবে সত্যিই আমি সন্তুষ্ট। কারণ আমি মনেপ্রাণে চেয়েছিলাম একজন গীটারিস্ট হতে, আমার সেই স্বপ্নপূরণ হয়েছে এবং সত্যিই সফল একজন মানুষ। সবার কাছে দোয়া চাই যেন সুস্থ থাকি, ভালো থাকি।’